14.4.2023
RO
Jurnalul Oficial al Uniunii Europene
C 132/27 Marți, 4 oktombrie 2022
6.
invită Comisia să asigure resurse adecvate, atât în ceea ce privește finanțarea, cât și resursele umane, pentru înființarea și funcționarea Centrului; invită statele membre să asigure resursele necesare pentru punerea în aplicare și asigurarea respectării politicilor de accesibilitate, inclusiv prin intermediul fondurilor UE; subliniază că o finanțare suficientă este esențială pentru existența unor politici publice eficiente în ceea ce privește accesibilitatea, precum și pentru realizarea de progrese cu privire la o gamă largă de subiecte, cum ar fi sensibilizarea prin acțiuni de comunicare, în special în relație cu organizațiile care reprezintă persoanele cu dizabilități, recunoașterea dizabilităților invizibile și armonizarea cardurilor naționale pentru dizabilitate sau a standardelor de accesibilitate;
Structură 7.
invită Comisia să înființeze un secretariat și un forum care să coordoneze și să conducă activitatea Centrului; subliniază că forumul ar trebui să garanteze participarea echilibrată a părților interesate din sectorul public și din cel privat și a titularilor de drepturi cu experiență adecvată în domeniul accesibilității; subliniază că ar trebui asigurat echilibrul de gen; subliniază că asigurarea participării organizațiilor care reprezintă persoanele cu dizabilități trebuie să fie o parte esențială a activității Centrului, pentru a asigura cel mai înalt nivel de transparență posibil în ceea ce privește activitățile sale; consideră că Centrul ar trebui să publice un program anual de lucru și ar trebui să includă în forum reprezentanți ai deputaților în Parlamentul European; 8. subliniază provocările specifice pe care le prezintă anumite domenii ale politicilor în materie de accesibilitate, cum ar fi mediul construit, achizițiile publice, tehnologiile digitale, mass-media și cultura, transporturile, tehnologiile emergente și tehnologiile de asistare, precum și produsele și serviciile oferite publicului; invită Comisia să înființeze subgrupuri specializate de experți pentru anumite domenii; își exprimă convingerea că aceste grupuri ar trebui să coopereze îndeaproape cu Centrul, statele membre, persoanele cu dizabilități și organizațiile care reprezintă persoanele cu dizabilități pentru a garanta o mai bună evaluare, punere în aplicare, monitorizare și asigurare a respectării legislației privind accesibilitatea; 9.
invită statele membre să înființeze centre naționale dedicate accesibilității, care ar putea include puncte de contact și grupuri de experți care să colaboreze cu Centrul în ceea ce privește punerea în aplicare, monitorizarea și asigurarea respectării legislației privind accesibilitatea; consideră că centrele naționale dedicate accesibilității ar trebui să faciliteze schimburile și coordonarea între părțile interesate relevante și titularii de drepturi, inclusiv operatorii economici, organizațiile persoanelor cu dizabilități și autoritățile naționale responsabile de asigurarea accesibilității și de punerea în aplicare a legislației sectoriale; consideră că experții în domeniu ai Centrului ar trebui să ofere orientări și formare tuturor părților interesate relevante; consideră că astfel de grupuri ar putea contribui la găsirea unor soluții de accesibilitate care să țină seama de particularitățile naționale;
Mandat 10. consideră că Centrul ar trebui să funcționeze ca un hub care oferă instituțiilor și organismelor relevante ale UE și statelor sale membre, atunci când pun în aplicare dreptul Uniunii, asistență și expertiză periodică în ceea ce privește politicile și cerințele tehnice în materie de accesibilitate; consideră că Centrul ar trebui să stabilească și să coordoneze un cadru de cooperare care să reunească organismele naționale și ale Uniunii relevante și toate grupurile de utilizatori, în special organizațiile care reprezintă persoanele cu dizabilități, organizațiile societății civile, mediul academic, întreprinderile și specialiștii din toate domeniile accesibilității și drepturilor consumatorilor, pentru a sprijini implementarea și asigurarea respectării armonizate în întreaga UE, a oferi orientări și formare și a inspira dezvoltarea de politici și inovarea la nivel național și la nivelul UE, inclusiv prin identificarea și schimbul de bune practici în toate sectoarele, precum și prin crearea de instrumente menite să faciliteze punerea în aplicare a dreptului Uniunii; consideră, de asemenea, că Centrul ar putea stimula colaborarea dintre organismele și organizațiile menționate mai sus și părțile interesate deosebit de inovatoare pentru a promova dezvoltare tehnologiilor de asistare; consideră că Centrul ar trebui, de asemenea, să ofere consiliere, inclusiv orientări, instituțiilor și organismelor relevante ale UE și statelor sale membre cu privire la politicile și practicile lor interne în materie de accesibilitate; 11. subliniază că activitatea Comisiei ar putea beneficia de sprijinul Centrului, printre altele prin identificarea lacunelor și a inconsecvențelor din legislația actuală și contribuția la depășirea acestora, furnizarea de recomandări de politică pentru actualizarea și dezvoltarea legislației în materie de accesibilitate, integrarea accesibilității în toate politicile relevante aflate sub responsabilitatea diferitelor direcții-generale ale Comisiei, inclusiv prin identificarea domeniilor prioritare în care ar trebui îmbunătățită accesibilitatea, desfășurarea de proiecte care explorează modalități inovatoare de implementare a accesibilității, acordarea de asistență la elaborarea specificațiilor tehnice de accesibilitate și prin sprijinirea agențiilor și organismelor UE în ceea ce privește aspectele legate de accesibilitate;